Hy gaan ons ook voor in ’n dankbare lewe met God. Christus het as die Opgestane die HERE geprys in ’n groot vergadering. Die Here Jesus het aan baie mense vertel dat Sy opstaan uit die dood die werk van God is. Sy lyding en opstaan uit die dood wys die verlossende dade van God. Die Here Jesus het dit baie mense vertel. Dawid profeteer dit in Psalm 22.
Ons sien dit o.a. gebeur as die Here Jesus aan mense verskyn. Ook op ’n groot vergadering. Ons lees in 1 Kor 15: “Daarna het Hy verskyn aan oor die vyfhonderd broeders tegelyk, waarvan die meeste nou nog lewe, maar sommige al ontslaap het.” Vs 6
Die Here Jesus maak waar wat Hy die mense beloof. Hy deel vergifnis en ewig lewe uit aan wie in eerbied met die HERE leef. Hy laat sien dat Hy Sy beloftes waarmaak. Die Here wys dit o.a. as Hy op die Pinksterdag die Heilige Gees volgens Sy belofte ook regtig oor Sy gemeente uitstort. Sien Handelinge 1:4 en 2:33.